Kým epidurálna anestézia je podávaná do epidurálneho priestoru, spinálna anestézia musí byť zavedená až za tvrdú plenu, čím sa zabezpečí úplné znecitlivenie spodnej časti ženského tela. Spinálna anestézia sa najčastejšie využíva pri vykonávaní cisárskeho rezu. Diferencia medzi spinálnou a epidurálnou anestéziou je aj v čase počiatočných účinkov. Epidurálke trvá približne 15 až 20 minút, kým začne naozaj účinkovať, pričom spinálne anestetikum účinkuje v priebehu troch až šiestich minút. Najpodstatnejší rozdiel je v motorickom a senzorickom bloku, ktoré sú oveľa výraznejšie pri podaní spinálneho anestetika. Aj z tohto dôvodu sa častejšie využíva pri urgentných prípadoch.\r